NaiveNeuron/SloPal huggingface dataset:
G. Gál, poslanec: (2009-09-11):
Konštatujem, že uvedený návrh spĺňa z formálnoprávnej stránky náležitosti uvedené v § 67 a 68 rokovacieho poriadku, ako i náležitosti určené v legislatívnych pravidlách. Zo znenia zákona je zrejmý účel navrhovanej úpravy. Dôvodová správa uvádza, že návrh zákona je v súlade s Ústavou Slovenskej republiky, ako aj s medzinárodnými dokumentmi, ktorými je Slovenská republika viazaná. S vyjadrením navrhovateľa, že návrh nebude mať na verejný rozpočet, nesúhlasí vo svojom stanovisku z 21. augusta 2009 Ministerstvo financií Slovenskej republiky a žiada kvantifikovať dopady na rozpočet verejnej správy. Požaduje uviesť i návrhy na úhradu zvýšených výdavkov. Pripojená doložka zlučiteľnosti návrhu zákona s právom Európskych spoločenstiev a právom Európskej únie spĺňa náležitosti určené v článku 3 legislatívnych pravidiel tvorby zákonov. Vyplýva z nej, že problematika návrhu právneho predpisu nie je upravená v práve Európskych spoločenstiev a v práve Európskej únie ani v judikatúre Súdneho dvora Európskych spoločenstiev, ani v judikatúre Súdneho Súdu prvého stupňa. Osobitná časť dôvodovej správy obsahuje odôvodnenie ustanovení navrhovaného zákona. Ako spravodajca uvádzam, že mi tu chýba hmotnoprávny predpis, ktorý by zaviedol inštitúciu verejného obhajcu, lebo vlastne mi len teraz ideme do procesu. Ústavnoprávny výbor Národnej rady Slovenskej republiky a Výbor Národnej rady Slovenskej republiky pre ľudské práva, národnosti a postavenie žien mali by prerokovať tento návrh zákona. Ďalej navrhujem, aby ako gestorský výbor bol určený hlasovaním Ústavnoprávny výbor Národnej rady Slovenskej republiky s tým, že určené výbory návrh zákona prerokujú v druhom čítaní do 14. októbra 2009 a v gestorskom výbore do 16. októbra 2009. Ďakujem.
Ježík, Jozef, poslanec NR SR (2018-10-24):
Ďakujem, teraz môžme hlasovať o poslaneckom návrhu pani poslankyne Remišovej.
Pellegrini, Peter, predseda NR SR (2015-02-05):
Pán poslanec Bublavý ako posledný prihlásený s faktickou poznámkou.
B. Bugár, podpredseda NR SR: (2003-04-24):
(Hlasovanie.) Prítomných 94 poslancov, za návrh hlasovalo 71, proti bolo 17, hlasovania sa zdržalo 6. Konštatujem, že sme návrh zákona postúpili do tretieho čítania. Pán spravodajca, v spoločnej správe boli návrhy?
Susko, Boris, poslanec NR SR (2021-12-14):
Ďakujem pekne za slovo. Vážený pán predsedajúci, kolegovia, kolegyne, schválili sme pozmeňovací návrh č. 2 zo spoločnej správy, ktorý v zmysle tohto pozmeňovacieho návrhu sa stal súčasťou návrhu zákona o elektronických komunikáciách, ktorý nadobúda ako celok účinnosť 1. februára 2022. Pozmeňujúci návrh, ktorý tým, že sme ho schválili, zo spoločnej správy č. 2 pozmeňujúci návrh, nadobúda účinnosť podľa tohto pozmeňujúceho návrhu dňom vyhlásenia. Mám za to, že ako súčasť návrhu, teda ako súčasť zákona o elektronických komunikáciách, ktorý ako celok nadobúda účinnosť až 1. februára 2022, nie je možné legislatívne, aby jeho súčasť, aj keď je to čl. II, nadobúdal účinnosť skôr. A preto si myslím, že je to v rozpore s legislatívnymi pravidlami. Ďakujem. (Potlesk.)
Cmorej, Peter, poslanec NR SR (2021-11-09):
Ďakujem pekne. Chcel som počkať, kým pán Hlinka prečíta pozmeňovací návrh, aby som prípadne podobné vystúpenie nemal ešte jedno. Pani navrhovateľka, keď ste v piatok čítali pozmeňujúce návrhy, tak ste asi zachytili, že sa nám zdalo, že ste urobili chybu a že ste namiesto 72 prečítali v jednom pozmeňujúcom návrhu 96. Takže ja som si to teraz cez obed vypočul. Cez víkend som sa teda odmietol venovať interrupciám alebo teda vášmu návrhu zákona. Tak to som zle počul. To ste prečítali dobre a však teda, keď som to už počúval, zistil som, že ste spravili chyby aj v prvom aj v druhom pozmeňujúcom návrhu. Konkrétne v prvom pozmeňujúcom návrhu ste na konci a o zmene a doplnení niektorých zákonov prečítali a o doplnení niektorých predpisov a v druhom pozmeňujúcom návrhu ste teda zle prečítali taktiež jeden zo zákonov 383/213 ste prečítali a v piatom bode ste namiesto v znení neskorších predpisov povedali v znení niektorých predpisov. Pri tých ďalších pozmeňujúcich návrhov ste nečítali hlavičky, ale to teda asi neni až taký prehrešok. Preto by som vás poprosil, aby ste opravili tieto pozmeňujúce návrhy, inak o nich nebudem môcť dať hlasovať. Aby som bol už úplne korektný, tak ale to nechávam na zváženie predsedajúcemu, tak keď Janka Bittó Cigániková čítala pozmeňujúce, tak jedenásty pozmeňujúci návrh, čo bol teda predposledný, tak tam došlo k prerušeniu jeho čítania, keďže jej začal zvoniť mobil a ma teda prosila, aby som jej ho išiel vypnúť. Ale toto neviem, či sa považuje za dobre prečítaný pozmeňujúci návrh, alebo zle prečítaný. No, to už nechám na vaše posúdenie. Ďakujem.
Jarjabek, Dušan, poslanec NR SR (2015-09-16):
Ďakujem pekne, pani predsedajúca. Ja sa tiež chcem poďakovať za tento prejav. Dámy a páni, áno, slovenská politická scéna je relatívne zjednotená a každý by si mal uvedomiť, že toto nie je politická téma, toto dokonca nie je ani o tých nezmyselných kvótach, nezmyselne určených pre jednotlivé štáty, toto je spoločensko-existenčná téma pre Slovensko a spoločensko-existenčná téma pre slovenské postavenie v Európe. Hovorí sa tu o rôznych bezpečnostných rizikách. Ja len na okraj by som povedal, že je tu bezpečnostné riziko, o ktorom ešte málokto hovoril, aj málokde sa objavuje dokonca aj v médiách. Veľmi jednoducho. Dnes už v Európe neplatia žiadne štatistiky ohľadne najzávažnejších infekčných ochorení. Je tu bezpečnostné riziko preto, lebo nikto nepozná, v akom zdravotnom stave napríklad prišli všetci tí, ktorí prišli do Európy. To sú ľudia, ktorých nepoznáte mená. To sú ľudia, ktorých nepoznáte často nič, neviete, čo nosia v batôžku. Už vôbec nepoznáte ich zdravotnú kartu. Toto sa ja pýtam, kedy už konečne sa niekto začne zaoberať z tohto pohľadu všetkými tými, ktorí prišli, ktorí sú skutočným zdravotným rizikom pre Európu a čo v tejto chvíli vôbec nikto ešte nevie odhadnúť preto, lebo sa tým nikto nezaoberá. Ďakujem za pozornosť.
Hrušovský, Pavol, predseda NR SR (2011-12-01):
Pán poslanec Kolesík.
Číž, Miroslav, podpredseda NR SR (2015-11-18):
Ďakujem pekne. Teraz v rozprave vystúpi pán poslanec Mikloško a pripraví sa pán poslanec Beblavý.
Hreha, Štefan, poslanec NR SR (2013-05-16):
Ďakujem, pán predseda. V rozprave vystúpili 8 poslanci. Pán predseda, dajte, prosím, hlasovať o tom, že Národná rada Slovenskej republiky berie na vedomie Program stability Slovenskej republiky na roky 2013 až 2016.
Paška, Pavol, predseda NR SR (2013-06-25):
Hlasujeme. (Hlasovanie.) 142 prítomných, 65 za, 76 proti, 1 sa zdržal. Návrh sme neschválili.
Hort, Milan, podpredseda NR SR (2010-09-08):
Ďakujem, pán viceguvernér, zaujmite miesto určené pre navrhovateľov. A znovu prosím predsedu výboru pre financie a rozpočet pána poslanca a predsedu tohto výboru Jozefa Kollára, aby informoval Národnú radu o výsledku prerokovania správy vo výbore. Nech sa páči.
Hort, Milan, podpredseda NR SR (2011-09-14):
Ďakujem. A dávam slovo teraz spoločnému spravodajcovi z výboru pre hospodárstvo, výstavbu a dopravu, ktorým je pán poslanec Ľubomír Vážny, aby nás informoval o výsledku rokovania výborov o tomto návrhu vlády. Nech sa páči, pán poslanec.
Laurenčík, Milan, poslanec NR SR (2019-10-22):
Ďakujem za slovo. Vážený pán kolega, k tomu tvojmu príbehu, ktorý si spomínal, by som tiež doplnil jeden teraz aktuálny. Teraz bolo také stretnutie starostov a primátorov ZMOS-u v jednom nemenovanom zariadení, ktorému nechcem robiť reklamu, a práve tam títo starostovia na tom stretnutí okrem iných pracovných vecí riešili aj tento náš návrh zákona, a teda viacerí ho tam výdatne kritizovali. Sám som tak rozmýšľal, že prečo asi. Lebo keď som zvolený starosta, mám väčšinou výhodu oproti tým ostatným kandidátom a nemal by som sa báť postaviť v druhom kole zoči-voči ďalšiemu, inému kandidátovi. Keď v prvom kole vyhrám, tak mal by som mať tú guráž ísť si to víťazstvo obhájiť ešte aj v druhom kole, aby som ten mandát mal silnejší. Myslím, že ho kritizovali jedine takí, ktorí sa ozaj obávajú o to, že sa im tá stolička začne trošku triasť, keď zistia, že vlastne musia medzi dvoma sa občania rozhodnúť a oni vtedy musia vlastne ukázať, že sú lepší a že ozaj na ten mandát majú a že nielenže sú vybratí z nejakého veľkého počtu, kde im stačí pár hlasov, v niektorej dedine je to väčšia rodina, bratranci, sesternice, tety, ujovia, a zvolia si svojho starostu. Takže preto sa asi títo dotyční starostovia obávali.
Lebocký, Tibor, poslanec NR SR (2013-03-26):
Teraz pristúpime k hlasovaniu o bodoch zo spoločnej správy. Pán predseda, dajte, prosím, hlasovať o bodoch spoločnej správy 1 až 5, 7 až 16, 18 až 20, 23, 24, 26 až 30, 32 až 43, 46 až 48 a 50 s návrhom gestorského výboru uvedené body schváliť.
P. Hrušovský, podpredseda NR SR: (2001-12-04):
Nech sa páči.
Bugár, Béla, podpredseda NR SR (2019-06-25):
Pán poslanec bol posledný, ktorý sa, a jediný, ktorý sa prihlásil do rozpravy, preto vyhlasujem rozpravu za skončenú. Predpokladám, že, pani spravodajkyňa, nechcete sa vyjadriť. Prerušujem rokovanie o tomto bode programu. Teraz by sme mali začať rokovať o zlúčenej rozprave o bode 74, 75, ale vzhľadom k tomu, že už máme len necelých deväť minút, ja si myslím, že o piatej aj tak spustíme hlasovanie. Tak ako sme sa dohodli, budeme hlasovať 45 minút, približne, to znamená asi polovicu, potom ideme na tajnú voľbu ústavných sudcov, no a zajtra o jedenástej dokončíme všetky prerokované veci, to znamená, o jedenástej ich potom odhlasujeme. Taká bola dohoda na grémiu. Takže vyhlasujem teraz prestávku do 17.00 hod. (Prestávka.) (Po prestávke.)
K. Sárközy, poslankyňa: (2003-06-17):
Skončila som, môžete otvoriť rozpravu, pán predseda.
Hlina, Alojz, poslanec NR SR (2015-04-15):
Áno, môj návrh je, že nech to prerokujeme zajtra a nech sa o tom hlasuje zajtra poobede. Prosím vás pekne, keď nedáte svojmu protivníkovi ani pozbierať chorých z bojiska, tak ste úbohí. Proste toto urobiť, že odvolať, stiahnuť, vypratať, proste, že vám to za to stojí, sa čudujem.
Pellegrini, Peter, podpredseda NR SR (2020-07-08):
Teraz dávam slovo pani poslankyni Miriam Lexmann z frakcie Európskej ľudovej strany.
Blanár, Juraj, podpredseda NR SR (2021-12-09):
Pán spravodajca Viskupič, nech sa páči.
Brisudová, Martina, poslankyňa NR SR (2022-11-08):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
P. Hrušovský, podpredseda NR SR: (2002-06-19):
Pán poslanec Juriš, prosím, aby ste ako spoločný spravodajca teraz uvádzali hlasovania k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 332/1996 Z. z. o vinohradníctve a vinárstve a o zmene zákona č. 61/1964 Zb. o rozvoji rastlinnej výroby v znení zákona č. 132/1989 Z. z. v znení zákona č. 23/2002 Z. z., ktorý prerokúvame v druhom čítaní . Pán poslanec Juriš. A. Juriš, poslanec: Vážený pán predsedajúci, v rozprave vystúpili traja poslanci. Nepodali pozmeňujúce návrhy, ale požiadali o vyňatie na samostatné hlasovanie zo spoločnej správy body 7, 11 a 12. Čiže môžeme hlasovať o ostatných bodoch spoločnej správy 1 až 6, 8, 9, 10 a 13.
Pollák, Peter, poslanec NR SR (2024-01-09):
Ďakujem veľmi pekne, pán predseda, za slovo. Lukáš, rovnako ako na Anežku a na Vila som na teba veľmi hrdý a na rozdiel od Anežky a Vila, ktorí mali také faktografické príspevky, ty si mal taký ľudský, ty si im prehovoril tak do duše. Oni ťa počúvali, ja som, ja som ich tak sledoval a videl som ako ťa počúvajú. A zrejme sa v niektorých by aj pohlo to svedomie, ak by ich rozhodovanie naozaj bolo autonómne, ale ich rozhodovanie nie je autonómne. My sme v posledných hodinách mali tu také rómske okienko a, dámy a páni, Rómovia budú rečniť v pléne Národnej rady, rade, v pléne Národnej rady a vôbec neplatí pravidlo, že by Rómovia mali iba tancovať a spievať. Ja som naozaj hrdý na poslancov hnutia SLOVENSKO, na Lukáša Buža a Anežku Škopovú, Viliama Tankóa. A toto, toto je obraz vlastne doby. Rómska komunita sa naozaj posunula a som rád, že si spomínal vo svojej rozprave aj, aj tie príklady toho, kedy ľudia ako Robert Fico ukazujú prstom na Rómov, keď v jednom prípade počas jedného volebného obdobia tu chce stavať proti extrémizmu, tak v druhom volebnom období nemá problém hovoriť o tom, že pravidlá proti Rómom sa ešte pritvrdia a nedostanú nič zadarmo a jednoducho bude tu poriadok v osadách. Aká je to schizofrénia v tomto prípade od predsedu vlády, trojnásobného, štvornásobného premiéra, keď v jednom volebnom období tu hovorí o stavaní hrádze proti extrémizmu a v druhom volebnom období tu hovorí, že pritvrdí ešte pravidlá proti Rómom. Rómovia sa naučili robiť s telefónom a s počítačmi, dámy a páni, aj tí orto... tí najväčší ortodoxní rasisti na rozdiel od toho vášho exposlanca Mizíka, ktorý to dodnes nevie. (Potlesk.)
Stančík, Andrej, poslanec NR SR (2022-03-15):
Ďakujem. Na tejto debate je najzaujímavejšie také to ohlušujúce ticho. Ešte pred pár týždňami, keď sme rokovali o tom, či posilníme bezpečnosť tejto republiky dohodou s naším najsilnejším spojencom, tu bol krik, boli tu sirény, boli tu nadávky, vonku nás chceli vešať, nakoniec nás vešali iba na bilbordy a to, to aj tak na druhý deň stiahli, pretože tú samotnú firmu oklamali. Toť správa o stave slovenskej opozície. Hovorili nám, že sme vlastizradcovia, a dnes už každý príčetný človek na Slovensku môže povedať, kto háji záujmy tejto krajiny, kto háji bezpečnosť tejto krajiny a kto sa správa ako agent cudzej a agresívnej veľmoci. Chcem ešte povedať jednu vec o falošných holubiciach mieru, ktoré hovoria, že zbrane na Ukrajinu nič nevyriešia, pretože kto nepomáha obeti, pomáha agresorovi. Kto nepomáha Ukrajine, pomáha Rusku, pretože toto je súboj Dávida a Goliáša, a Slovensko, ako aj celý vyspelý a demokratický svet je na strane Dávida. A my veríme, že napriek tej obrovskej premoci, napriek tých obrovským silám a tomu vyhrážaniu, tak nakoniec ten Dávid predsa len zvíťazí v mene slobody, v mene demokracie a v mene mieru. Pretože tu je jasné, kto je agresor a kto je obeť. A ešte jedna vec. Som rád, že poslanci HLAS-u zahlasujú za, možno im to vyšlo v prieskume a musia trošku otočiť. No dajme si pozor. Za dva roky ich opozičnej práce sa prvýkrát správajú príčetne a to ešte nie je dôvod na rehabilitáciu odnože SMER-u – SD. Ďakujem.
Fronc, Martin, poslanec NR SR (2010-08-04):
Ďakujem, pán predsedajúci. Pani poslankyňa, zaujali ma dve veci. Jednak je to vaše stanovisko k principiálnosti zahraničnej politiky, keď ste tvrdili, že zmierlivosť totalitnými režimami priviedla pád komunistických, to je presnejšie, režimov. No ja som doteraz od odborníkov vedel, že to bol práve principiálny tvrdý politický postup, ktorý presadzoval a presadil Ronald Reagan. Ale rád sa nechám poučiť. A druhá poznámka. Bol by som rád, keby ste boli konzistentná a držali sa aspoň v rámci toho prejavu svojich požiadaviek. To znamená, ste vraveli o názve tejto krajiny ako o Slovenskej republike, tak to je asi nie táto vláda, s touto vládou, tejto vlády, má táto vláda svoje meno. Je to vláda Slovenskej republiky. Ďakujem.
Laššáková, Jana, podpredsedníčka NR SR (2013-11-27):
Chcete reagovať, pán poslanec? Nie. Vyhlasujem rozpravu za skončenú. Chce k rozprave zaujať stanovisko navrhovateľ? Pán minister nie, spravodajkyňa nie, prerušujem rokovanie o tomto bode programu. Nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov. Vládny návrh zákona je uverejnený ako tlač 721, spoločná správa výborov má tlač 721a. Pán minister, nech sa páči, poprosím vás, aby ste vládny návrh zákona odôvodnili. (Rokovanie o vládnom návrhu zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 721.)
Blanár, Juraj, podpredseda NR SR (2022-11-30):
Ďakujem. Žiadna faktická poznámka na vaše vystúpenie, takže vyhlasujem týmto rozpravu za uzavretú. Chcem sa spýtať pána navrhovateľa, pána ministra, či má záujem o záverečné slovo. Nie. Pán spravodajca? Ešte si upresňujú asi detaily, o ktoré ho požiadal pán poslanec Šefčík. Pán spravodajca, máte záujem o záverečné slovo? Nie. Takže prerušujem rokovanie o tomto bode a budeme hlasovať o ňom o sedemnástej hodine. Zároveň prerušujem rokovanie a vyhlasujem prestávku do sedemnástej hodiny, kedy budeme pokračovať hlasovaním. Ďakujem pánovi ministrovi aj pánovi spravodajcovi za spoluprácu. (Prestávka.)
Kollár, Boris, predseda NR SR (2022-09-28):
Dobre, takže za minútu začíname. Teraz chcem poprosiť kolegov, ktorí nechcú ostať v sále, aby opustili sálu, aby sme mohli pokračovať ďalej s návrhom pána poslanca Ondreja Ďuricu na vydanie zákona, ktorý sa mení a dopĺňa zákon č. 461. Ešte máte čas chvíľočku, kým sa to ukľudní. (Prestávka. Po prestávke zaznel gong.)
Susko, Boris, poslanec NR SR (2021-05-10):
Ďakujem pekne za slovo, pán predsedajúci. Vážená pani ministerka Kolíková, no, musím povedať, že, že opäť raz zavádzate, a to nehovorím ja, hovoria to, hovoria to sudcovia, hovoria to reprezentanti jednotlivých kolégií súdov, ktorí mi píšu a ktorí tvrdia to, čo som povedal, to nie je môj výmysel, to som si ja nevymyslel. Ale dostal som tie informácie o tom. A pokiaľ hovoríte o audite, spolupráci s Európskou komisiou pre efektívnu justíciu, áno, ten audit prebieha, prebiehal, ale treba povedať aj inú vec, čo ste nepovedali a v čom zase zavádzate, že návrh súdnej mapy bol vyhotovený ďaleko pred tým, ako bol tento audit skončený. A vôbec nezohľadňoval výsledky tohto auditu, také mám ja informácie od sudcov. Takže, prosím, pani ministerka, nezavádzajte.
Šimečka, Michal, podpredseda NR SR (2024-01-24):
Ďakujem pekne. Pán poslanec Vašečka.
Radošovský, Marián, poslanec NR SR (2015-05-13):
Ďakujem. Pán poslanec Fecko, sám si bol pri tom výkone na pozemkovom úrade, a teda vieš, ako sa dá robiť poctivo, ako sa dá robiť nepoctivo. A ukazuje sa, že štát jednoducho dokáže spotvoriť akýkoľvek zákon, jeho výkon, jeho realizáciu a, samozrejme, vždycky sú za tým zištné záujmy, či je to ťažba dreva v Javorine. To boli v prvom rade zištné záujmy, čo sa týka poľovníctva. A tam sa jednoducho pretekali ľudia, ktorí boli naprieč spektrom, či to boli poslanci za HZDS, SMER, SDKÚ, pretekali sa v tom, aby sa to nevydalo a aby sa takto tento priestor zneužíval a, samozrejme, aby reštitúcie došli zabudnutia. Vtedy sa vyhrážali, pamätám si na to, lebo sme ten zákon predkladali spolu s kolegom Simonom, že je tam nevystrelená, nevybuchnutá munícia. Prepáčte, vy nebudete ohrození, keď sa tam na poľovačkách hýbete? Samozrejme, do toho sa pridal pán exprezident a tak ďalej a tak ďalej. Jednoducho to bola teda sila ľudí, ktorí sa o tento priestor zaujímali a ktorí jednoducho tento priestor využívali pre seba. Ďalšia kategória problémov, ktorá je vlastne rozdelenie katastra. Máme všeobecný kataster, máme vojenský kataster, máme železničný kataster a za všetkým je len a len problém. Nechcem to nazvať inak, lebo sa mi tlačí stále to jedno pekné slovo, že to je svinstvo, keď si zoberieme všetky problémy, ktoré súviseli so železničným katastrom, o ktorom sme nerozprávali a nehovoríme, veď všetky tie vyvlastňovačky a následné výstavby a potom následne predaj štátu. Čiže štát fakt sa správa zle, pretože za tým sú potom vždy a vždy len zlí ľudia.
Žiga, Peter, podpredseda NR SR (2023-12-13):
Pani poslankyňa Gažovičová.
Žiga, Peter, podpredseda NR SR (2024-06-12):
Prezentujme sa a hlasujme. (Hlasovanie.) 136 prítomných, 78 za, 9 proti, 49 sa zdržalo. Sme v treťom čítaní . Otváram rozpravu v rámci tretieho čítania, chcem sa opýtať, či sa hlási niekto do rozpravy. Nie je tomu tak, končím možnosť prihlásiť sa do rozpravy a vyhlasujem rozpravu za skončenú. Pristúpime k hlasovaniu návrhu zákona ako o celku. Pani spoločná spravodajkyňa, prosím, uveďte odporúčanie gestorského výboru.
Figeľ, Ján, podpredseda NR SR (2014-11-09):
Nech sa páči, Viera Tomanová.
Hrnčiar, Andrej, podpredseda NR SR (2017-12-01):
Jedna faktická poznámka na vystúpenie pani poslankyne. Nech sa páči, pán poslanec Zelník.
Pčolinský, Peter, poslanec NR SR (2018-02-02):
Ďakujem pekne kolegyni za vystúpenie. Táto pripomienka Generálnej prokuratúry je dosť dôležitá. A naozaj, pán minister, by sa štát mal zamyslieť nad tým, že či je, či je, či je normálne, aby sme vymáhali od poberateľa výživného to náhradné výživné, lebo to je podľa mňa úplne choré. Na nás sa denne obracajú matky, alebo poviem to, denne sa na nás obracajú rodičia, ktorí sa nevedia domôcť výživného. A máme aj prípady, keď jednoducho tá matka, lebo vo väčšine sú to matky, keď tá matka je v exekúcii kvôli tomu, že má vrátiť peniaze štátu, ktoré dlhé mesiace sa ich nevedela dopátrať, resp. nevedela vymôcť tie peniaze od platiteľa alebo od toho povinného, ktorý to mal platiť. Je to stav taký, že my dnes, my dnes terorizujeme, finančne terorizujeme ľudí, ktorí žijú na hranici chudoby, lebo vo väčšine prípadov tie matky ledva majú z čoho žiť s tými deťmi. A štát ešte keď od nich vymáha to náhradné výživné, však to je úplne scestné, to je úplne choré. Ja by som vás chcel poprosiť, aby naozaj ste sa na to pozreli a túto pripomienku Generálnej prokuratúry zapracovali a prípadne upravili tento zákon. Ďakujem.
Pellegrini, Peter, predseda NR SR (2015-01-28):
Prezentujme sa a hlasujme o návrhu pána poslanca Kadúca vrátiť návrh zákona na dopracovanie. (Hlasovanie.) Prítomných 133 poslancov, za hlasovalo 40, proti bolo 77, zdržali sa 12. nehlasovali 4. Tento návrh sme neschválili.
Laurenčík, Milan, podpredseda NR SR (2021-11-30):
Pán poslanec Štefan Kuffa, nech sa páči.
Bugár, Béla, podpredseda NR SR (2016-12-01):
Pán poslanec Jurzyca.
Vaľová, Jana, poslankyňa NR SR (2014-12-12):
Ďakujem pekne. No ja si myslím, že historicky sa to nezmenilo možno už 100 rokov, aj viac, úlohou milej opozície a každej jednej je spochybňovať, hľadať, kde sú problémy, škandalizovať, robiť reťazové kauzy, čiže odvolávať ministra za ministrom – a prečo? Čím viacej spochybňujeme, tým skôr sme bližšie k vládnej stoličke. Len nemusí, len opozícia nesmie zabudnúť, že keď rozbije, potom musí zložiť. A mali tú možnosť. A ja ďakujem pánu ministrovi, že konečne mi niekto vysvetlil, že prečo tie diaľnice nestavali. Oni ich nestavali preto, že stále hľadali tú nižšiu cenu pre Slovensko, aj keď to nebolo práve pri diaľniciach, keď ju dostali na stôl, tak ako pán minister povedal, tak potom žiadali diaľničnú spoločnosť, aby im tú najnižšiu cenu vysvetlila. A samozrejme, že my sme tie diaľnice stavali a takto nás potom ocenili aj občania v tých voľbách, lebo netreba len hľadať, ale treba naozaj aj reálne ukázať prácu. A niekedy je to tak, že naozaj robíte, robíte a iba tí, čo robia, môžu sa pomýliť niekedy alebo urobiť chybu. Zatiaľ čo vy ste naozaj, keď ste boli pri vláde, urobili toho veľmi málo, aj napriek tomu tých chýb máte omnoho, omnoho viac, čo vám vyčítajú aj poslanci, ako my za určité obdobie, kde sme tohto urobili veľa. A keď hovoríte, všeobecne poviem o prípadoch, prečo sa niekto neprihlásil do súťaže. No jednoducho nemusí vždy za tým byť nejaký zámer vlády, ale možno aj tie firmy sa medzi sebou niekedy dohodnú a je to pri rôznych stavebných zákazkách, však my sme toho si vedomí aj na regiónoch, aj v mestách, a vy ani neviete, aké majú medzi sebou dohody tie firmy, a neviete, čo medzi nimi je. Takže všetko hádzať na to, že jeden človek minister za všetko môže, lebo on všade bol, všetko videl a dokonca naozaj že ovláda aj tie svetové banky, si myslím, že naozaj je to trošku smiešne (reakcia z pléna), takže treba si povedať... (Prerušenie vystúpenia časomerom.)
Sulík, Richard, predseda NR SR (2010-12-09):
Prosím, hlasujte, teraz. (Hlasovanie.) Zo 133 prítomných poslancov, hlasovalo 77 za, 2 proti, 52 sa zdržalo, 2 nehlasovali. Tento návrh bol schválený. Nech sa páči.
Hrnčiar, Andrej, podpredseda NR SR (2016-11-25):
Dávam slovo spoločnej spravodajkyni z ústavnoprávneho výboru pani poslankyni Jane Laššákovej, aby informovala Národnú radu o výsledku rokovania výborov, aby odôvodnila návrh a stanovisko gestorského výboru.
M. Fronc, poslanec: (2009-02-05):
Je ľahké hovoriť aj pätnásť minút, ale je oveľa ťažšie sa naučiť načúvať a počuť, čo hovorí ten druhý. Ja chcem povedať, že ak niekto chcel v tejto chvíli z vládnej koalície aspoň trochu načúvať zbavený akýchkoľvek emócií, ale rozumom a slušnosťou, tak musel počuť to, čo som mu povedal a musel to vnímať ako pravdu. Ďakujem pekne.
Susko, Boris, poslanec NR SR (2022-10-21):
Ďakujem pekne za slovo. Vážené panie poslankyne, vážení páni poslanci, vážený pán predsedajúci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu ústavného zákona. Návrh ústavného zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokoval ústavnoprávny výbor, ktorý navrhoval, navrhol aj ako gestorský výbor s tým, aby gestorský výbor prerokoval návrh ústavného zákona do 32 dní od jeho prerokovania v prvom čítaní. Zo znenia návrhu ústavného zákona je zrejmý účel navrhovanej právnej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť výboru vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predsedajúci, skončil som, prosím, otvorte všeobecnú rozpravu.
Paška, Pavol, predseda NR SR (2014-02-13):
Pán poslanec Frešo, chcete reagovať?
Hrnčiar, Andrej, podpredseda NR SR (2016-04-21):
Ďakujem. V zmysle § 28 rokovacieho poriadku o slovo požiadala pani ministerka. Nech sa páči.
Kiššová, Jana, poslankyňa NR SR (2016-04-20):
Ďakujem veľmi pekne. Chcem sa len poďakovať za všetky faktické poznámky a chcem naozaj zopakovať, že nádej možno zomiera posledná, a preto v tomto momente ešte zatiaľ chcem v sebe chvíľku živiť, pokiaľ sa v tom programovom vyhlásení vlády aspoň tak veľmi, veľmi vágne zobrazilo viackrát to, že súčasná vláda má záujem na podpore malého a stredného podnikania, tak chcem veriť, že aspoň nejakými drobnými opatreniami sa dostane aj tejto skupine podnikateľov a nebudú to stále len tí veľkí, vplyvní, silní a hlavne vlastní. Ďakujem.
I. Štefanec, poslanec: (2010-02-02):
Bohužiaľ, tým, ako sa postavila vláda ku kríze, tak sa to prejavilo veľmi priamo úmerne v náraste počtu nezamestnaných. Za rok nám stúpol tento počet o viac ako polovicu a nárast nezamestnanosti je na Slovensku ďaleko najvyšší zo všetkých krajín v strednej Európe. Takéto návrhy zákonov, či už prídu v skrátenom legislatívnom konaní alebo nie, tak nepomôžu tomu, čo potrebujeme najviac riešiť. A to je otázka nezamestnanosti. Som presvedčený teda, že nehrozia značné hospodárske škody v prípade, že neschválime tento zákon, ale že hrozia značné hospodárske škody, keď vláda sa bude stavať ku riešeniu krízy a ku problémom ľudí tak, ako sa stavia doteraz. Ďakujem.
Jurinová, Erika, podpredsedníčka NR SR (2015-06-17):
Dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Ladislavovi Andreánskemu.
P. Prokopovič, poslanec: (2002-05-23):
J. Migaš, predseda NR SR: Panie poslankyne, páni poslanci, prezentujme sa a hlasujme o uvedenom uznesení, ktoré predniesol pán poslanec Prokopovič. Hlasujeme. Panie poslankyne, páni poslanci, vyhlasujem 15-minútovú prestávku. Žiadam predsedov poslaneckých klubov, aby zabezpečili účasť poslancov na rokovaní Národnej rady a na hlasovaní o skrátenom legislatívnom konaní, osobitne predsedov klubov vládnej koalície. (Prerušenie rokovania o 9.30 hodine.) (Pokračovanie rokovania o 9.45 hodine.) J. Migaš, predseda NR SR: Panie poslankyne, páni poslanci, žiadam vás, aby ste prišli do rokovacej miestnosti, budeme pokračovať v 60. schôdzi Národnej rady. (Nedostatočný počet poslancov v rokovacej sále.) J. Migaš, predseda NR SR: Panie poslankyne, páni poslanci, ešte raz vás žiadam, aby ste prišli do rokovacej miestnosti, budeme hlasovať. Tiež by som sa chcel obrátiť na nezávislých poslancov, lebo ich je 30, aby prišli do rokovacej miestnosti a hlasovali, pretože nemajú predsedu klubu, tak sa nemám na koho obrátiť. Čiže osobne sa obraciam na nezávislých poslancov, aby prišli do rokovacej miestnosti. (Pokračovanie pauzy pre nedostatočný počet poslancov v rokovacej sále.) J. Migaš, predseda NR SR: Panie poslankyne, páni poslanci, vizuálne v rokovacej miestnosti je malý počet poslancov, aby sme mohli hlasovať o skrátenom legislatívnom konaní, preto odporúčam, aby sme prešli k ďalšiemu bodu rokovania, a to k prvému čítaniu o návrhu poslancov Národnej rady Slovenskej republiky Dušana Kovačiča a Ferdinanda Petráka na vydanie zákona, ktorým sa mení a dopĺňa zákon Slovenskej národnej rady č. 401/1990 Zb. o meste Košice v znení neskorších predpisov . Návrh zákona ste dostali ako tlač 1495. Návrh na pridelenie návrhu zákona na prerokovanie výborom Národnej rady máte v mojom rozhodnutí pod č. 1646. Dávam slovo poslancovi Ferdinandovi Petrákovi a prosím ho, aby návrh zákona uviedol. Nech sa páči, pán poslanec Petrák, uveďte tlač 1495.
P. Paška, predseda NR SR: (2008-09-10):
(Hlasovanie.) 142 prítomných, 139 za, 1 proti, 2 nehlasovali. Návrh sme prijali. Ďakujem pekne, pani spravodajkyňa. Teraz pani poslankyňa Tóthová uvedie hlasovanie v prvom čítaní o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov , je to tlač 718.
Blaha, Ľuboš, podpredseda NR SR (2024-02-23):
Teraz poprosím spoločného spravodajcu z výboru pre európske záležitosti poslanca Jána Hargaša, aby podal správu o výsledku prerokovania návrhu vo výboroch a návrh uznesenia Národnej rady. Nech sa páči, pán poslanec, máte slovo.
Grendel, Gábor, podpredseda NR SR (2022-11-15):
Na vystúpenie pána ministra 14 faktických poznámok. Končím možnosť prihlásiť sa s ďalšími faktickými poznámkami. Ako prvý s faktickou poznámkou pán poslanec Mazurek.
Pellegrini, Peter, predseda NR SR (2023-12-12):
Ďalší v rozprave pán poslanec Hargaš.
Grendel, Gábor, podpredseda NR SR (2022-11-10):
Ďakujeme za informáciu. Prerušujem rokovanie o tomto bode programu. Teraz pristúpime k druhému čítaniu o vládnom návrhu zákona, ktorým sa mení zákon č. 150/2022 Z. z. o zmene a doplnení niektorých zákonov v súvislosti s novými sídlami a obvodmi súdov a ktorým sa menia a dopĺňajú niektoré zákony , ktorý prerokúvame v skrátenom legislatívnom konaní. Vládny návrh zákona je pod tlačou 1285, výsledky rokovania výboru sú v tlači 1285a. Prosím pána ministra spravodlivosti Slovenskej republiky Viliama Karasa, aby vládny návrh zákona odôvodnil.
Laššáková, Jana, podpredsedníčka NR SR (2015-09-29):
Na vystúpenie pána poslanca s faktickými poznámkami sa hlási sedem poslancov. Končím možnosť prihlásiť sa s faktickými poznámkami. Nech sa páči, pán poslanec Mičovský.
Horváthová, Eva, poslankyňa NR SR (2012-06-27):
Ďakujem za slovo. Ja by som chcela podporiť veľmi autorov, vlastne predkladateľov tohto návrhu, a to z toho hľadiska, že myslím si, že otvorenie tejto témy je veľmi dôležité, vyvolanie širšej diskusie je veľmi dôležité jednak aj v odbornej verejnosti, jednak aj v laickej verejnosti. Ja sama sa budem snažiť čo najviac presadzovať to, aby deti a mladí ľudia boli motivovaní čo najviac športovať, aktívne športovať, avšak, bohužiaľ, musím súhlasiť s kritikmi tohto návrhu, pretože veľa bodov je sporných v tomto návrhu zákona. Keby som niektoré mala len také vypichnúť, a obávam sa, že aj v tom druhom čítaní by sa nedali všetky opraviť, bolo by dobré, keby ten zákon bol aj podľa môjho názoru prepracovaný a ozaj by tam boli obsiahnutí všetci športovci, ktorí si to zaslúžia. Len taký príklad uvediem. Napr. vodní zjazdári Vala a Slučik, ktorí majú tiež svoju olympiádu, na majstrovstvách sveta získali celkovo 10 zlatých medailí. A týchto športovcov by sa netýkali takéto ocenenia a takáto renta, čo, si myslím, by nebolo spravodlivé. Podobne už tu boli spomínaní aj futbalisti, hokejisti. Takisto prichádza sem otázka takej etiky, etického rozmeru. Nie je tam vôbec riešené, ako sa štát postaví k športovcom, ktorí získajú olympijské medaily a vo svojich odvetviach majú rozprávkové príjmy. Čiže je tam viac vecí, ktoré mi vadia. A myslím si, že by mohli pre viacerých športovcov, mladých ľudí, pôsobiť skôr demotivujúco ako motivujúco. Ďakujem.
Zmajkovičová, Renáta, podpredsedníčka NR SR (2012-09-27):
Pán poslanec Jasaň.
Nicholsonová, Lucia, poslankyňa NR SR (2014-11-08):
Ďakujem pekne. Takže ja sa hlásim k tomu, že som povedala, že tie dve dámy, ktoré ste odvolali, sú pešiaci. Ale uvediem to na správnu mieru. Ja som sa nepohybovala v hierarchii parlamentu, lebo tam by som nikdy nepovedala, že podpredseda parlamentu je pešiak. A nepohybovala som sa ani v hierarchii vlády, lebo nikdy by som nebola nepovedala, že minister zdravotníctva je pešiak. Ale ja som sa pohybovala v hierarchii toho tunelovania verejných financií cez zdravotníctvo, teda cez piešťanskú nemocnicu, lebo tam tie dve dámy, pri všetkej úcte, zohrali úlohu pešiakov, takých handrových bábok, ktorými hýbal niekto úplne iný. A vy viete, kto to bol. Bol to ten, kto je mocnejší, koho to obišlo. Ony dve padli, aby on zostal uchránený. Takže ja som o nich ako o pešiačkach hovorila len v súvislosti s tunelovaním pri tej piešťanskej nemocnici. A ešte jedna vec. Mne sa strašne páči, ako vy narábate aj s číslami a stále hovoríte o tom, že vám klesá nezamestnanosť. Ale vám zázračne klesá aj zamestnanosť. A to je presne tými machináciami, ktoré robíte v tej evidencii, že vám zázračne odtiaľ vypadávajú ľudia. Napríklad pán minister Richter by mohol vysvetliť, že ako je možné, že nejakých 5-tisíc ľudí sa vytratilo z hmotnej núdze. Oni umreli alebo kam, prosím vás, pekne odišli? Takže to sú machinácie s číslami. A ešte jedna vec. Mne sem chodia také správy od ľudí, ktorí nás teda sledujú. A hovorili tak, že úplne zázrakom sa streamoval váš prejav a prejav premiéra. Áno, vy ste mali dokonalosť, všetko tak išlo, aj synchrónnosť aj proste za fešáka, tak ako to má byť. Ale zázračne, keď opozícia niečo hovorí, tak sa nám zasekáva server. Tak možnože pani predsedajúca alebo teda pán Paška by mohol nejakú nápravu zjednať. Ďakujem.
Pčolinský, Peter, poslanec NR SR (2021-05-13):
Ďakujem pekne. Skúsim bez emócií, hoci by som kľudne mohol veľmi emočne vystupovať. Boris, spomínal si kolúzne konanie, že kolúzne konať. Tak len aby ste boli v obraze, sú prípady, kde človek ide do väzby, pretože vyšetrovateľ a prokurátor predpokladajú kolúzne správanie, že mohol by, že napriek tomu, že v prípade je len jeden svedok, ktorý sedí vo väzbe. Čiže prokurátor v niektorých prípadoch je schopný navrhnúť kolúznu väzbu z dôvodu ovplyvňovania svedkov, hoci svedok je vo väzbe. Čiže ide do väzby, aby nemohol ovplyvňovať niekoho vo väzbe, čo ako logicky je absolútny nezmysel. Čo sa týka väzba verzus výkon, to znamená, keď máte väzobne stíhaných ľudí, a ľudí, ktorí sú vo výkone trestu, tak stačí si prečítať ústavný poriadok pre väzobne stíhaných a poriadok jednotlivých zariadení pre ľudí vo výkone trestu. A veľmi rýchlo zistíte, že väzobne stíhaní majú diametrálne horšie podmienky ako ľudia vo výkone trestu. To znamená, dnes sa kľudne bavme o tom, že väzba dnes je trest, hoci by nemal byť. Je to trest. Čo sa týka ďalších vecí, dnes sa, bohužiaľ, väzba nadužíva a nadužíva sa aj ako mučiaci nástroj, nie fyzicky, ale psychicky. To je na dlhšie. Ale chcem vám ešte povedať, že v mnohých prípadoch sú odopreté práva na obhajobu obvineným. Napríklad, poviem to rovno, v prípade môjho brata dodnes, dodnes nepožiadali o zbavenie mlčanlivosti, ktovie prečo, hoci ich vyzývame a aj advokáti žiadajú dva mesiace. Dodnes odmietajú ho zbaviť mlčanlivosti.
Grendel, Gábor, podpredseda NR SR (2021-12-14):
S reakciou na faktické poznámky pán poslanec Karahuta.
Hlina, Alojz, poslanec NR SR (2015-10-21):
Ďakujem veľmi pekne. Pán premiér, ja vám poviem, prečo som ja podpísal tento návrh. Kvôli zápisu, kvôli tomu, aby sa z IUVENTY stal určitý symbol. Neviem, či ste boli v Singapure, tá hlavná tepna Orchard Road, a tam je taká malá YMCA, taká maličká YMCA, oproti tomu sú obrovské mrakodrapy a niečo a tá maličká YMCA tam je. A ja dennodenne chodím okolo tej IUVENTY, aj vy, aj kolega Počiatek, aj Kaliňák tade chodia, a ja som len čakal, že kedy a kto. Kedy a kto. Pán premiér, moja manželka sa tam hrala, moje deti sa tam hrali a ja by som bol naozaj rád, keby sa tam moji vnuci hrali. Ja viem, že vaše deti sa možno hrajú už po súkromných bazénoch na hradnom kopci, ale verte, že nie každý, nie každý, sú proste ľudia, ktorí ocenia to krásne prostredie. A tá IUVENTA sa má stať symbolom, že sme ešte niečo dokázali udržať pre tento štát. Prosím vás, pán premiér, tuná pod oknami parlamentu 22 hektárov Pečniansky les, štvrtý rok sa tomu venujem. Lúpeživé hordy sa naň vrhli, pod oknami nášho parlamentu. Kde je IUVENTA? Päťsto metrov vzdušnou čiarou odtiaľto? Najlukratívnejší pozemok v Bratislave. Samozrejme, najlukratívnejší pozemok v Bratislave. Prosím vás, nechajme to pre tie deti. Nechajme to pre tie deti. A tí, čo vedľa si chcú stavať vily, nech sa pozerajú na tie deti z celého Slovenska, a to budem hovoriť v mojom vystúpení, že ako sa má využiť. Nech sa deti z celého Slovenska chodia tešiť tomu krásnemu výhľadu a tomu, že tento štát ešte dokázal niečo udržať, prosím vás. Sila štátu je aj v tom, že udrží nejaký nápor, však sa nedá všetko predať. Prosím vás, tých 5-tisíc štvorcov, štát tam mal 5 hektárov, to je 50-tisíc štvorcov. Teraz zostalo štátu 5-tisíc štvorcov, chcem, aby sa z tých 5-tisíc štvorcov stal symbol a symbolom toho, že či sme silný štát, alebo nie sme silný štát. Či aj tým deťom zobereme ten posledný bazén, kde sa dá ísť kúpať na hradný... (Prerušenie vystúpenia časomerom. Potlesk.)
Bittó Cigániková, Jana, poslankyňa NR SR (2021-05-27):
Kolega Viskupič, chcem sa ti veľmi pekne poďakovať a naozaj vyjadriť úprimný obdiv k tomu, ako tieto útoky zvládaš. To sa musím so svojimi predrečníkami naozaj len a len zhodnúť. Zažila som, čo to znamená osobný útok, keď má človek len teda iný názor a snaží sa to vyargumentovať, preto naozaj s tebou v tomto cítim. Naozaj obdivujem, ako vzdoruješ tým hejtom a osobným útokom argumentami a zdravým rozumom. Chcela by som ti teda pomôcť a doplniť len veci, čo sa týkajú zdravotníctva z toho rozpočtu ako príklad toho, prečo SaS sa teda úplne normálne pýta na niektoré veci. Príklad, ktorý uviedol minister financií, bol, že nechceme teda preplácať očkovanie napríklad, ale v rozpočte je uvedených 16 mil. vakcín Sputnik a vieme, že vláda napríklad schválila len 200-tisíc, lebo tých 16 mil. bolo na 2 mil. vakcín. Myslím si, že to bolo veľmi namieste otázka, nakoniec sa to dokázalo na poslednej vláde. Takisto sme sa pýtali, či časť nákladov na očkovanie nemajú prevziať aj zdravotné poisťovne. Myslím si, že je to veľmi rozumná otázka, nakoniec veď Všeobecná zdravotná poisťovňa dostala dotáciu 200 mil., tak je to jej úloha, tak je namieste sa pýtať, či nevedia prevziať časť nákladov za občanov. Čo sa týka platieb, ktoré spomínal pán minister, že nechceme dávať ľuďom v nemocniciach platby. No, tak povedzme si pravdu. Nemocnice dostávajú pravidelný paušál, lebo sú ako subjekty hospodárskej mobilizácie dlhé mesiace a roky dopredu presne na túto, na túto, na takúto udalosť, pre prípad takejto udalosti, a navyše dostávajú mimoriadne platby ako subjekty hospodárskej mobilizácie na všetko súvisiace s COVID-om, plus dostávajú plné platby od poisťovne napriek tomu, že všetka plánovaná zdravotná starostlivosť bola odkladaná. Čiže je namieste otázka pýtať sa, koľko z toho vedia nemocnice pomôcť. Ďakujem ti za to, že sa pýtaš.
Susko, Boris, poslanec NR SR (2013-02-05):
Ďakujem pekne. Vážená pani predsedajúca, vážené pani poslankyne, vážení páni poslanci, Ústavnoprávny výbor Národnej rady Slovenskej republiky ma 22. januára 2013 určil za spravodajcu k vládnemu návrhu zákona, ktorým sa mení a dopĺňa zákon č. 8/2005 Z. z. o správcoch a o zmene a doplnení niektorých zákonov v znení neskorších predpisov a ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov, tlač 339. Podľa § 73 ods. 1 zákona o rokovacom poriadku podávam v prvom čítaní spravodajskú informáciu. Návrh zákona bol doručený poslancom v zákonom ustanovenej 15-dňovej lehote pred schôdzou Národnej rady, na ktorej sa uskutočňuje jeho prvé čítanie, a konštatujem, že uvedený návrh spĺňa po formálnoprávnej stránke náležitosti uvedené v § 67 a v § 68 zákona o rokovacom poriadku, ako aj náležitosti určené v legislatívnych pravidlách. Dôvodová správa obsahuje náležitosti v zmysle zákona o rokovacom poriadku. Z pripojenej doložky zlučiteľnosti návrhu právneho predpisu s právom Európskej únie vyplýva, že problematika návrhu právneho predpisu nie je upravená v práve Európskej únie. Zo znenia návrhu zákona je zrejmý účel navrhovanej úpravy. Návrh zákona sa predkladá s cieľom novej úpravy generovania správcov a navrhuje sa aj zmena územných obvodov, z ktorých môže byť vymenovaný správca. Predmetný návrh tiež zavádza vydávanie preukazu pre správcu a upravujú sa lehoty na zánik zodpovednosti, ukladanie sankcií a dopĺňajú sa dôvody vyčiarknutia správcu zo zoznamu správcov. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku, odporúčam, aby sa Národná rada Slovenskej republiky po rozprave uzniesla podľa § 73 ods. 3 písm. c) zákona o rokovacom poriadku na tom, že uvedený vládny návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky z 11. januára 2013 č. 335 navrhujem, aby vládny návrh zákona prerokovali: – Ústavnoprávny výbor Národnej rady Slovenskej republiky a – Výbor Národnej rady Slovenskej republiky pre hospodárske záležitosti. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný návrh zákona prerokovali v druhom čítaní do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, prosím, otvorte všeobecnú rozpravu.
Laššáková, Jana, podpredsedníčka NR SR (2015-09-30):
Teraz dávam slovo pánovi poslancovi Zajacovi, ktorý vystúpi za klub Kresťanskodemokratického hnutia. Nech sa páči.
Blanár, Juraj, poslanec NR SR (2017-04-07):
Áno, áno, zle sa to počúva opozícii, ja to chápem. Ľuboš, tvoj, tvoje vystúpenie naozaj veľmi dobre, adresne pomenovalo, v čom je problém. Hovoril si o pánovi bývalom poslancovi Lipšicovi, ktorý zrazu ako najlepší advokát a práve v tejto kauze reinkarnoval. Objavil sa niekde a z rozhovoru so, so slečnou Simonou zrazu vyplynulo, že manipuloval ma, aby som hovorila niečo iné. Dokonca Lipšic povedal, aby som hovorila o tom, že tam podával pán Tománek drogy a mnohé iné veci, ktoré zrazu vyplávali na povrch. Dokonca aj nejaký známy, o ktorom už dnes vieme, že ktorý je to známy, mal ponúknuť 5-tisíc od pána Lipšica. A toto všetko pre predkladateľov je absolútne nič neznamenajúce, absolútne sa tomu nevenujú, lebo to je úplná náhoda, prečo práve pán Lipšic sa objavil v tomto prípade. Toto by minimálne predkladatelia, ak to mysleli seriózne aspoň trošku, čo vôbec neverím pri tomto, pri tomto odvolávaní, mali sa dištancovať od pána Lipšica, od všetkého, to, čo pán Lipšic robil. Ale oni to neurobia, pretože im to vyhovuje. Ba dokonca mám také podozrenie, že to aj nejako manažovali. No a spomenul si rovnako aj Denník N, pani Dubovcovú. Viete, hovorilo sa tu o tom, že sme nezobrali ani na vedomie jej správu. Ale nehnevajte sa, ale ja by som ju nezobral na vedomie už nikdy. Pretože ak pani ombudsmanka na základe len toho, že si prečíta Denník N, ktorý pomaly, nechcem to ani nijako zveličovať, ani zmenšovať, a ona na základe toho napíše správu a tvrdenie, že toto bolo pravdivé. Ani od toho nedištancujú predkladatelia, je dôkazom toho, že je to čistá manipulácia, zneužívanie tejto témy. A robíte len medvediu službu všetkým tým, čo... (Prerušenie vystúpenia časomerom.)
Blanár, Juraj, poslanec NR SR (2010-12-16):
Vážení kolegovia, chcem s plnou vážnosťou povedať, že ja na pána ministra nekydám. A určite by som si to nedovolil, pretože to nie je mne vlastné. Ja mám odlišný názor na veci, ako má pán minister. A poprosil by som, keby ste to aj takto vnímali. A to je celé. Určite to nie je v tejto vulgárnej pozícii, ako ste to nazvali, pán poslanec Pado. Asi pri tých cestách na východ nemáte nad ničím iným premýšľať, len nad takýmito hlúposťami. Pán poslanec Slafkovský, viete, sľuby. My sme nesľúbili Kii, že postavíme diaľnicu v termíne. To bola vaša vláda, v ktorej ste sedeli aj vy. Hovoríte nám o sľube? A to bolo spečatené priamo na papieri, na zmluve. My sme dali do programového vyhlásenia sto kilometrov, postavili sme stoštyridsať. Z tohto si urobia všetci obyvatelia Slovenska jasný obraz, ako to v skutočnosti bolo. Nuž a, pán poslanec Janiš, ja som preto hovoril o PPP, ktorý bol pripravený za vašej vlády, keď ste hovorili o tom, že PPP je najlepší projekt a tak ďalej. No my sme ho celé štyri roky pripravovali tak, aby sme ho mohli dostať až do finálnej fázy, že ho jednoducho zrealizujeme. Vy ste ho začali realizovať. A zaujímavé je aj to, že vy ste ho aj teraz skončili, aj ste ho zrušili, celý PPP projekt, práve na úseku Hričovské Podhradie – Dubná Skala. Takže ja neplačem nad regiónom, pretože pre región robím, čo môžem. Len chcem povedať, že nikdy, keď sme riešili veci súvisiace s vedením trasy R3 alebo hocičo iné problematické, nikdy som vás tam nevidel, pán poslanec. Hovoríte o Turci, hovoríte o všetkom možnom, ale nikdy som nepočul, že by ste nejakým spôsobom prispeli. Ja sa snažím vždy, pri každej príležitosti pozitívne prispieť ku príprave výstavby diaľnic. A tak som to robil od začiatku a budem to robiť, až kým nebudú postavené. Ďakujem.
Sárközy, Irén, poslankyňa NR SR (2016-11-23):
Ďakujem pekne. Pán predsedajúci, prosím vás, aby ste dali hlasovať o tom, že Národná rada sa uzniesla v súlade s § 73 ods. 3 zákona o rokovacom poriadku prerokovať predložený návrh zákona v druhom čítaní.
Danko, Andrej, podpredseda NR SR (2024-09-26):
Ďakujem. Pokračujeme v otázkach. Pán Ondrej Dostál sa takisto obracia na ministerku zdravotníctva: „Je ministerstvo pripravené vyvracať dezinformácie týkajúce sa očkovania proti COVID-19, ak ich budú šíriť verejní činitelia? A ak áno, akým spôsobom?"
Petrák, Ľubomír, poslanec NR SR (2016-12-06):
Ďakujem pekne za slovo. Pán kolega, vcelku som nepochopil konzistentnosť vášho vystúpenia, lebo na jednej strane vidím určitú mieru populizmu, keď hovoríte, že ľudia si budú platiť za bývanie, pričom opomínate, že tento návrh v znení pozmeňujúcich návrhov umožňuje zaviesť aj nulovú sadzbu, to znamená, vtedy si platiť nebudú. Opomínate napríklad to, že v prípade zavedenia najnižšej sadzby odpočítania 60 m2, za 150 m2 zaplatia 270 euro. Pri nákladoch na takú stavbu okolo 100 až 150-tisíc euro 270 euro je zanedbateľný poplatok. Hovoríte, že by sa mohlo zaviesť financovanie 200 euro za jeden meter štvorcový výmery, pričom pri nákladoch na meter štvorcový, ktoré sa pohybujú okolo 1 000 – 1 500 euro, predpokladáte týmto krokom zavedenia až 20-percentné, čo ja považujem za neuveriteľne vysoké zaťaženie a na druhej strane hovoríte vy ako šíriteľ demokracie, že samosprávne zákony sú prežité a na druhej strane podporujete princíp subsidiarity a v zásade svojím spôsobom popierate demokratickú legitimitu demokraticky a legitímne zvolených orgánov na najnižšom článku alebo teraz podľa týchto predstáv na najnižšom možnom článku samosprávy. Ako nerozumiem niektorým, niektorým vašim väzbám, ako bol by som rád možno, keby sme si to mohli vydiskutovať.
Bugár, Béla, podpredseda NR SR (2018-10-24):
Prezentujme sa a hlasujme. (Hlasovanie.) Prítomných 147 poslancov, za 144, 2 sa zdržali, 1 nehlasoval. Zákon sme schválili. Ďakujem pekne. Teraz prosím pána poslanca Podmanického, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme (tlač 1074). Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1074.)
Paška, Pavol, predseda NR SR (2013-09-18):
Pán poslanec...
Jozef Mikuš, poslanec: (2003-10-28):
Z. Martináková, podpredsedníčka NR SR: Prosím, hlasujeme o tomto návrhu. (Hlasovanie.) Prítomných 133 poslancov, za návrh hlasovalo 56, proti 27, zdržalo sa 50. Neschválili sme tento návrh.